Bursa de la București atinge un nou record. Piețele europene sunt în scădere.
Bursa de la Bucureşti a spart, prin prisma nivelului indicelui principal BET, pragul de 12.000 de puncte şi a ajuns astfel la un nou maxim istoric. Pe pieţele europene, peisajul bursier este în roşu, respectiv scăderi precum 0,4% la Londra, 0,14% la Frankfurt, 1,2% la Madrid. Printre acţiunile listate la Bucureşti şi care au susţinut evoluţia indicelui principal BET se numără TeraPlast (5,9%), BRD (3,45%), MedLife (3,16%), Banca Transilvania (1,3%) și Petrom (0,7%).
Pe parcursul şedinţei de tranzacţionare din 28 iunie 2021, în jurul orei 12:20, Bursa de la Bucureşti a spart, prin prisma nivelului indicelui principal BET, pragul de 12.000 de puncte şi a ajuns astfel la un nou maxim istoric.Pe pieţele europene, peisajul bursier este în roşu, respectiv scăderi precum 0,4% la Londra, 0,14% la Frankfurt, 1,2% la Madrid, ceea ce arată că dinamica pozitivă din primele două ore şi jumătate de la bursa de la Bucureşti este susţinută în mare parte de factori interni.Astfel, luni în jurul orei 12:20 indicele principal BET se aprecia cu 1% la aproximativ 12.012 de puncte, ceea ce înseamnă că de la începutul anului 2021, indicele principal al Bursei româneşti are plus 22%.Printre acţiunile listate la Bucureşti şi care au susţinut evoluţia indicelui principal BET se numără TeraPlast (5,9%), BRD (3,45%), MedLife (3,16%), Banca Transilvania (1,3%) și Petrom (0,7%). Doar 3 acţiuni din cele 17 ale indicelui BET sunt pe minus la ora redactării acestei ştiri, respectiv SFG (0,53%), Digi (0,3%), Electrica (0,15%).